Source: http://www.bihon.ro/csm-u-oradea-intre-a-fi-sau-a-nu-fi-in-play-off/1511302
Timestamp: 2018-12-12 02:35:04+00:00

Document:
CSM U Oradea, între „a fi sau a nu fi” în play-off - BIHON
CSM U Oradea, între „a fi sau a nu fi” în play-off
la	5. martie 2015 16:51
Orădenii au doar varianta victoriei la Craiova FOTO: ROLLANDFOTO
Baschetbaliştii orădeni se află într-o nedorită „pasă neagră”, pierzând nu mai puţin de trei meciuri consecutive în ultimele etape, cu Energia Târgu Jiu, BC Mureş şi Gaz Metan Mediaş.
CSM U Oradea leagă înfrângerile
CSM U Oradea a început să risipească tot ce a adunat cu atâta trudă până acum, riscând să piardă calificarea în play-off. Orădenii au auns într-o situaţie delicată, trebuind să câştige două din cele trei partide rămase de disputat până la finele sezonului regulat, cu SCM U Craiova (deplasare), BCM U Piteşti (acasă) şi BC Timişoara (deplasare).
Primul dintre aceste meciuri va avea loc sâmbătă, la Craiova. Echipa orădeană are doar opţiunea victoriei, pentru că încă un nedorit eşec ar aduce-o în situaţia de a se afla „ cu cuţitul la os”. „Mai avem trei meciuri pentru a ne asigura un loc în play-off. Este o situaţie foarte grea pentru noi, dar trebuie să ne revenim. Trebuie să muncim şi mai mult, să devenim mult mai serioşi şi să câştigăm următoarele trei partide”, a afirmat căpitanul CSM U Oradea, Vujadin Subotic, pentru Totalbaschet.ro. Echipa noastră va juca la Craiova tot fără pivotul Pantic, care are pneumonie.
Partida cu SCM U Craiova va prilejui revederea cu fostul jucător orădean Andelko Mandic, aflat pe banca tehnică a echipei oltene. În meciul din tur, disputat la Oradea, CSM U s-a impus cu scorul de 75-68 (24-17, 18-17, 19-20, 14-14).
Meciul SCM U Craiova – CSM U Oradea are loc sâmbătă, la Sala „Ion Constantinescu” (vechea sală) din Craiova, cu începere de la ora 20:00 (în direct la Digi Sport 2).

References: CSM 

CSM 

CSM 
 CSM 
 CSM 
 CSM